Mate Kapović
Mate Kapović (Zagreb, 5. kolovoza 1981.), hrvatski lingvist.

Biografija 

God. 1999. maturirao je na Klasičnoj gimnaziji u Zagrebu i potom na Filozofskom fakultetu u Zagrebu upisao studij kroatistike i lingvistike, koji je dovršio 2003. stekavši naslov profesora hrvatskog jezika i književnosti i lingvistike. Od 2004. radi na Odsjeku za lingvistiku FFZG-a. Doktorski studij dovršio je 2007. na Filozofskom fakultetu u Zadru, gdje je pod mentorstvom Ranka Matasovića obranio tezu Rekonstrukcija baltoslavenskih osobnih zamjenica s posebnim osvrtom na naglasak.

God. 2010. izabran je u zvanje docenta, a 2014. u zvanje izvanrednog profesora na FFZG-u, gdje predaje opću fonologiju, komparativnohistorijsku lingvistiku, indoevropsku fonologiju i morfologiju. U njegovu su znanstvenom interesu također i akcentologija, sociolingvistika, dijalektologija i jezična politika. Stručno se usavršavao na stipendijama u Istanbulu, Beču i Osaki.

Objavio je knjige Uvod u indoeuropsku lingvistiku: Pregled jezikâ i poredbena fonologija (2008.), Čiji je jezik? (2011) i Povijest hrvatske akcentuacije: Fonetika (2015) te napisao više desetaka članaka objavljenih u hrvatskim i inozemnim časopisima. Pokretač je redovite godišnje međunarodne konferencije International Workshop on Balto-Slavic Accentology (IWoBA), koja se održava od 2005. okupljajući svjetski istaknute baltoslaviste, baltiste i slaviste.

Član je Odbora za dijalektologiju Razreda za filološke znanosti HAZU. Redovno sudjeluje u javnim raspravama o jeziku i politici pri čemu se kritički postavlja prema jezičnom purizmu u Hrvatskoj te kritizira kroatiste kada tvrde da se u BiH, Crnoj Gori, Hrvatskoj i Srbiji govore četiri standardna jezika. S druge strane, zapaženo je da se u javnim istupima nekorektno odnosi prema pojedinim lingvistima koji također kritiziraju jezični purizam i dokazuju da se radi o zajedničkom jeziku.

U okviru zajedničke političke platforme u koaliciji pet stranaka (Zagreb je naš!, Nova ljevica, ORaH, Radnička fronta i Za grad) izabran za gradskog vijećnika u Gradskoj skupštini Zagreba kao prvi rotacijski zastupnik Radničke fronte (2017–18; zamijenila ga K. Peović Vuković).

Djela 

 Uvod u indoeuropsku lingvistiku: Pregled jezikâ i poredbena fonologija (2008) 
 Čiji je jezik? (2011)
 Ogledi o kapitalizmu i demokraciji (2015)
 Povijest hrvatske akcentuacije: Fonetika (2016)
 Indoevropski jezici (The Indo-European Languages, urednik 2. izdanja, 2017)

Izvori

Eksterni linkovi 

 
 
 
 Djela čiji je autor Mate Kapović u međunarodnoj normativnoj datoteci VIAF
 Mate Kapović u katalogu Njemačke nacionalne knjižnice
 Spisak knjiga Mate Kapovića u Open Library
 

Hrvatski lingvisti
Biografije, Zagreb
Hrvatski ateisti
Politički aktivisti